**มิติที่ 3 การส่งเสริมบทบาทและการมีส่วนร่วมของภาคประชาชน**

**ภารกิจตามมิติ**

**3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบ การปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารทางราชการ**

**รายละเอียดโครงการ/กิจกรรม/มาตรการ 3.1.1 (1)**

**ลำดับที่ 1**

**ชื่อโครงการ :** มาตรการ “ปรับปรุงศูนย์ข้อมูลข่าวสารของเทศบาลตำบลดอนตรอให้มีประสิทธิภาพมากยิ่งขึ้น”

**หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ.2540 บัญญัติให้หน่วยงานข้อรัฐต้องจัดให้มีข้อมูลข่าวสารอย่างน้อยตามที่กฎหมายกำหนดไว้ให้ประชาชนเข้าตรวจตรวจดูได้ ณ ที่ทำการหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนาอารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด เทศบาลตำบลดอนตรอ จึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารเทศบาลตำบล เป็นผู้รับผิดชอบข้อมูลข่าวสารต่างๆที่ประชาชนสามารถเข้าดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริงในการรักษาประโยชน์ของตนเองต่อไป

**วัตถุประสงค์**

1. เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

2. เพื่อเพิ่มช่องทางให้ประชาชนได้มีส่วนร่วมในการตรวจสอบการปฎิบัติงานของเทศบาลตำบลดอนตรอ

**เป้าหมาย**

ศูนย์ข้อมูลข่าวสารเทศบาลตำบลดอนตรอ จำนวน 1 แห่ง

**พื้นที่ดำเนินการ**

ณ ศูนย์ข้อมูลข่าวสารเทศบาลตำบลดอนตรอ

**วิธีดำเนินการ**

1. มีการจัดตั้งศูนย์ข้อมูลข่าวสารและการจัดสถานที่ให้ประชาชนเข้าตรวจดูข้อมูล

2. มีการแต่งตั้งเจ้าหน้าที่ผู้รับผิดชอบเป็นปัจจุบัน

3. มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้อง๕การปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

4. มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ.2540

5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารราชการ พ.ศ.2540

6. มีการบริการอินเตอร์เน็ตสำหรับให้บริการประชาชนทั่วไป

7. มีการจัดเก็บสถิติผู้มารับบริการและสรุปผลเสนอผู้บริหาร

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

จำนวนศูนย์ข้อมูลข่าวสารของเทศบาลตำบลดอนตรอ

**ลำดับที่ 2**

**ชื่อโครงการ :** กิจกรรม “การออกระเบียบจัดตั้งศูนย์ข้อมูลข่าวสารของเทศบาลตำบลดอนตรอ”

**หลักการและเหตุผล**

อาศัยอำนาจตามมาตรา 9 แห่งพระราชบัญญัติข้อมูลข่าวสารของราชการ พ.ศ.2540 ซึ่งบัญญัติไว้ว่าภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนด

ดังนั้น เพื่อให้เป็นไปตามพระราชบัญญัติการบริหารราชการที่ดี พ.ศ.2546 เรื่องหลักธรรมาธิบาล ความโปร่งใส การมีส่วนร่วม และสามารถตรวจสอบได้

**วัตถุประสงค์**

1. เพื่อให้เป็นไปตามกฎหมาย จึงจัดทำระเบียบเทศบาลตำบลดอนตรอว่าด้วยข้อมูลข่าวสารของราชการ พ.ศ.2561 และประกาศเทศบาลตำบลดอนตรอ เรื่องค่าธรรมเนียมการทำสำเนาและการรับรองสำเนาข้อมูลข่าวสารของศูนย์ข้อมูลข่าวสารเทศบาลตำบลดอนตรอ ขึ้น

2. เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ตลอดจนเผยแพร่ จำหน่ายจ่ายแจก รวมทั้งปฏิบัติหน้าที่ให้เป็นไปตามระเบียบนี้

3. เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้

3.1 ข้อมูลข่าวสารที่ลงพิมพ์ในราชกิจจานุเบกษา

3.2 ข้อมูลข่าวสารที่ต้องจัดไว้ให้ประชาชนตรวจดูได้

3.3 ข้อมูลข่าวสารอื่น

3.4 ข้อมูลข่าวสารส่วนบุคคล

**เป้าหมาย**

1. จัดเตรียมสถานที่จัดศูนย์ข้อมูลข่าวสารของราชการ จำนวน 1 แห่ง

2. ระเบียบเทศบาลตำบลดอนตรอว่าด้วยข้อมูลข่าวสารของราชการ พ.ศ.2561 จำนวน 1 ชุด

3. ประกาศเทศบาลตำบลดอนตรอ เรื่องค่าธรรมเนียมการทำสำเนาและการรับรองสำเนาข้อมูลข่าวสารของศูนย์ข้อมูลข่าวสารตำบลดอนตรอ จำนวน 1 ฉบับ

4. แบบคำร้องขอตรวจดูข้อมูลข่าวสาร จำนวน 1 ฉบับ

**พื้นที่ดำเนินการ**

ภายในเทศบาลตำบลดอนตรอ

**วิธีดำเนินการ**

1. จัดทำบันทึกขออนุมัติจัดจั้งศูนย์ข้อมูลข่าวสารของราชการ

2. เมื่ออนุมัติแล้ว แจ้งเวียนทราบภายในทุกส่วนราชการ

3. จัดทำร่างระเบียบฯ ว่าด้วยข้อมูลข่าวสารของราชการ พ.ศ.2561 เสนอต่อผู้บริหารเพื่อพิจารณาอนุมัติ

4. จัดทำร่างประกาศฯ เรื่องค่าธรรมเนียมการทำเสาเนาและการรับรองสำเนาข้อมูลข่าวสาร เสนอต่อผู้บริหารเพื่อพิจารณาอนุมัติ

5 จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

6. จัดเตรียมสถานที่ โต๊ะ ตู้เอกสาร และจัดวางเอกสารตามกฎหมายกำหนด

**ระยะเวลาดำเนินงาน**

ปีงบประมาณ พ.ศ.2561

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. มีการจัดตั้งศูนย์ข้อมูลข่าวสารของราชการ เทศบาลตำบลดอนตรอ ณ สำนักงานเทศบาลตำบลดอนตรอ

2. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

3. มีประชาชนขอตรวจดูข้อมูลข่าวสารทางราชการ

**ลำดับที่ 3**

**ชื่อโครงการ :** กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ.2540”

**หลักการและเหตุผล**

คุณธรรม จริยธรรมเป็นหนึ่งในหลักธรรมาธิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดีและส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใสการทำงานที่จำเป็นต้องมีในทุกหน่วยงาน โดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทำงานคือการเปิดเผยข้อมูลข่าวสาร ตามที่รัฐธรรมนูญแห่งราชอาณาจักรไทย พ.ศ.2540 มาตรา 58 บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการว่า “บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยงานราชการ หน่วยงานรัฐ รัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ.2540 ได้ระบุหลักการและเหตุผลของพระราชบัญญัติข้อมูลข่าวสารของราชการว่าในระบอบประชาธิปไตย การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้น

การเปิดเผยข้อมูลข่าวสารของเทศบาลตำบลดอนตรอให้ประชาชนรับรู้อย่างถูกต้องและรวดเร็วจากการทำงานที่มีประสิทธิภาพ จึงเป็นสิ่งที่จำเป็นอย่างยิ่งซึ่งสอดคล้องกับแผนการดำเนินงานของเทศบาลตำบลดอนตรอ

ดังนั้น เพื่อเสริมสร้างให้เทศบาลตำบลดอนตรอมีความโปร่งใสในการทำงานมากยิ่งขึ้น จึงได้จัดกิจกรรมเสริมสร้างคุณธรรม จริยธรรม นำความโปร่งใสสู่องค์กร เพื่อให้บุคลากรของเทศบาลและตัวแทนชุมชนได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้ว จะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างเทศบาลกับภาคประชาชนให้มีความเข็มแข็งยิ่งขึ้น

**วัตถุประสงค์**

เพื่อให้ผู้เข้าร่วมกิจกรรมตระหนักถึงความสำคัญของการมีคุณธรรม จริยธรรมและความโปร่งใสในการทำงานและมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ พ.ศ.2540

**เป้าหมาย**

ผู้เข้าร่วมอบรม จำนวน 20 คน

(ตัวแทนสำนัก/กอง จำนวน 10 คน, ตัวแทนชุมชน จำนวน 10 คน)

ผลการเรียนรู้เฉลี่ย ร้อยละ 80

ผู้เข้าร่วมกิจกรรมมีความพึงพอใจ ร้อยละ 80

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

ขั้นตอนที่ 1 สำรวจความต้องการอบรม

ขั้นตอนที่ 2 ออกแบบหลักสูตร

ขั้นตอนที่ 3 ดำเนินกิจกรรม

ขั้นตอนที่ 4 วัดผลความรู้

ขั้นตอนที่ 5 ติดตามและประเมินผล

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

จำนวนผู้เข้าร่วมอบรม

ร้อยละของผลการเรียนรู้เฉลี่ย

ร้อยละความพึงพอใจของ ๔ เข้าร่วมกิจกรรม

**3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบกฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**รายละเอียดโครงการ/กิจกรรม/มาตรการ 3.1.2(1)**

**ลำดับที่ 1**

**ชื่อโครงการ :** มาตรการ “เผยแพร่ข้อมูลข่าวสารที่สำคัญและหลากหลาย”

**หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ.2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลตำบลดอนตรอ จึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลดอนตรอได้ง่ายและสะดวกมากขึ้น

**วัตถุประสงค์**

1. เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

2. เพื่อให้มีการเผยแพร่ข้อมูลข่าวสารที่หลากหลาย

3. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**เป้าหมาย**

มีข้อมูลประเภทต่างๆ เผยแพร่ต่อประชาชนในพื้นที่และเข้าถึงได้โดยสะดวกมากกว่า 10 ประเภทขึ้นไป

**พื้นที่ดำเนินการ**

พื้นที่ทั้งในและนอกเขตเทศบาลตำบลดอนตรอ

**วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

- แผนพัฒนาท้องถิ่น

- งบประมาณรายจ่ายประจำปี

- แผนการดำเนินงาน

- แผนอัตรากำลัง

- แผนการจัดหาพัสดุ

- ประกาศสอบราคา/ประกวดราคา

- สรุปผลการจัดซื้อจัดจ้าง

- ข้อมูลรายรับและรายจ่าย

- งบแสดงฐานะทางการเงิน

- รายงานการประชุมคณะผู้บริหารท้องถิ่น

- รายงานผลการปฏิบัติงานประจำปี

- รายงานผลคะแนนการประเมินมาตรฐานการปฏิบัติราชการ

- ผลสำรวจความพึงพอใจของประชาชน

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

**ลำดับที่ 2**

**ชื่อโครงการ :** กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาล”

**หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูลข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้แก่ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**เป้าหมาย**

ประชาชนภายในเขตตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องเรียกร้องเรียนทางด้านการเงินการคลัง ผ่านทางเว็บไซต์ของเทศบาลตำบลดอนตรอ และปิดประกาศข้อมูลดังกล่าวที่บอร์ดประชาสัมพันธ์ของเทศบาล

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

กองคลัง เทศบาลตำบลดอนตรอ

**ตัวชี้วัด/ผลลัพธ์**

ประชาชนได้รับข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานของเทศบาลทำให้ลดการทุจริตและประพฤติมิชอบ มีความโปร่งใสในการปฏิบัติงาน

**ลำดับที่ 3**

**ชื่อโครงการ :** โครงการจัดทำเวปไซต์เทศบาลตำบลดอนตรอ

**หลักการและเหตุผล**

ปัจจุบันเทคโนโลยีสารสนเทศและอินเตอร์เน็ตได้เข้ามามีบทบาทต่อการดำเนินชีวิตคนเรามากขึ้น ซึ่งเราอาจจะไม่รู้สึกตัวว่าอินเทอร์เน็ตกลายเป็นปัจจัยที่สำคัญต่อการดำรงชีวิตในยุคข้อมูลข่าวสารมีความสำคัญ ประชาชนหันมาบริโภคข้อมูลข่าวสารกันมากขึ้น นอกจากเทคโนโลยีอินเทอร์เน็ตเปรียบเสมือนถนนสำหรับการเข้าไปถึงข้อมูลที่ต้องการเรายังต้องการเครื่องมือที่จะสามารถสร้างเนื้อหาและข้อมูลต่างๆ ไว้รองรับการเข้าถึงนั้นก็คือเทคโนโลยีเว็บไซต์ (Web Site) ซึ่งเป็นตัวกลางคอยให้ข้อมูลต่างๆ แก่ผู้ใช้ โดยการพัฒนาของเทคโนโลยีอินเทอร์เน็ตและเว็บไซต์ได้ถูกเปลี่ยนแปลงจากเดิมไปมาก ดังนั้น เทศบาลตำบลดอนตรอ จึงได้จัดทำโครงการจัดทำเวปไซต์เทศบาลตำบลดอนตรอ เพื่อเป็นช่องทางในการเผยแพร่และประชาสัมพันธ์ให้ประชาชนรับทราบข้อมูลข่าวสารในการดำเนินกิจกรรมต่างๆ ของเทศบาลตำบลดอนตรอ อีกทั้งเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**วัตถุประสงค์**

1. เพื่อเผยแพร่ข้อมูลข่าวสารของเทศบาลตำบลดอนตรอ

2. เพื่อประโยชน์ในการวางแผนและการบริหารงานขององค์กรปกครองส่วนท้องถิ่น

3. เพื่อประชาสัมพันธ์องค์การปกครองส่วนท้องถิ่นให้หน่วยงานอื่นๆ ที่สนใจเข้ามาศึกษา

4. เพื่อการติดต่อประสานงานกับส่วนราชการต่างๆ

5. เพิ่มเพิ่มศักยภาพในการบริหารงานในเทศบาลตำบลดอนตรอ

6. เพื่อเพิ่มการบริการให้กับประชาชน ที่ต้องการมาศึกษาค้นคว้าหาข้อมูล

7. เพื่อเผยแพร่กิจกรรมต่างๆ สินค้า OTOP ให้เป็นที่รู้จักแพร่หลาย

**เป้าหมาย**

เทศบาลตำบลดอนตรอ มีเว็บไซต์ (Web Site) เพื่อเผยแพร่ข้อมูลข่าวสาร และผลการดำเนินงานของเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำรายละเอียดโครงการและเสนอโครงการเพื่อขอรับอนุมัติการดำเนินการ

2. วิธีดำเนินการ โดยจ้างเหมาดำเนินการตามโครงการโดยมีรายละเอียดดังนี้

- มี Web Site ภายใต้ชื่อเทศบาลตำบลดอนตรอ

- ทำเสนอข้อมูล รูปภาพ และหัวข้อ Home page ตามที่เทศบาลตำบลดอนตรอกำหนด

- ปรับปรุงข้อมูล แก้ไขข้อมูล ได้ตามความต้องการ

- มี Web Board เพื่อรองรับการใช้กระทู้และบริการตัดคำไม่สุภาพโดยอัตโนมัติ

- แสดงสถิติผู้เข้าเยี่ยมชม Web Site

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

50,000 บาท

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. เทศบาลตำบลดอนตรอเพิ่มศักยภาพในการบริหารงานด้านข้อมูลข่าวสารเพิ่มขึ้น

2. เทศบาลตำบลดอนตรอเป็นที่รู้จักกับบุคคลภายนอกทั่วไป

3. เทศบาลตำบลดอนตรอสามารถติดต่อสื่อสารกับหน่วยงานอื่นๆได้สะดวกรวดเร็วยิ่งขึ้น

4. เทศบาลตำบลดอนตรอได้เพิ่มการพัฒนาบุคลากรให้ใช้เครื่องมืออิเล็กทรอนิกส์ที่ทันสมัยทัดเทียมกับหน่วยงานอื่นๆ

**3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**รายละเอียดโครงการ/กิจกรรม/มาตรการ 3.1.3 (1)**

**ลำดับที่ 1**

**ชื่อโครงการ :** มาตรการ “จัดให้มีช่องทางที่ประชาชนเข้าถึงข้อมูลข่าวสารของเทศบาลตำบลดอนตรอ”

**หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ.2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น เทศบาลตำบลดอนตรอ จึงได้ตระหนักและเห็นความสำคัญของการเผยแพร่ข้อมูลข่าวสารที่สำคัญต่างๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ สำนักงานของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลดอนตรอได้ง่ายและสะดวกมากขึ้น

**วัตถุประสงค์**

1. เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

2. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3. เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**เป้าหมาย**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**พื้นที่ดำเนินการ**

พื้นที่ทั้งในและนอกเขตเทศบาลตำบลดอนตรอ

**วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

- บอร์ดหน้าสำนักงานเทศบาลตำบลดอนตรอ

- บอร์ดประชาสัมพันธ์ของเทศบาลตำบลดอนตรอ ร้านค้าชุมชนตามชุมชน/หมู่บ้าน

- ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่

- ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง

- จัดส่งเอกสารเผยแพร่รายงานประจำปี

- ประชาสัมพันธ์ข้อมูลการดำเนินงานองค์กรปกครองส่วนท้องถิ่น ผ่านสื่อมวลชน/การจัดแถลงข่าว

- หนังสือพิมพ์หรือวิทยุท้องถิ่น

- ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดำเนินงานขององค์กรปกครองส่วนท้องถิ่น

- รายการ TV

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**ลำดับที่ 2**

**ชื่อโครงการ :** โครงการจัดทำวารสารประจำปี เพื่อเผยแพร่และประชาสัมพันธ์การปฏิบัติงานของเทศบาล

**หลักการและเหตุผล**

การปกครองในระบอบประชาธิปไตยเป็นการปกครองของประชาชน โดยประชาชน เพื่อประชาชน นั่นคือประชาชนมีสิทธิในการรับรู้สิ่งที่รัฐบาลกระทำ และมีสิทธิในการวิพากษ์วิจารณ์การกระทำภาครัฐได้ โดยภาครัฐต้องรับฟังและดำเนินการแก้ไข เพราะการที่หน่วยงานภาครัฐจะบริหารงานอย่างมีประสิทธิภาพได้นั้น จำเป็นต้องรับได้รับความร่วมมือและสนับสนุนจากประชาชน ดังนั้น หน้าที่ที่สำคัญของการประชาสัมพันธ์ของหน่วยงานภาครัฐคือการเผยแพร่ข่าวสารเกี่ยวกับผลงานและกิจกรรมต่างๆ ของส่วนราชการ สร้างความรู้ ความเข้าใจที่ถูกต้องเกี่ยวกับบทบาทหน้าที่รัฐต่อประชาชน ปลูกฝังทัศนคติค่านิยมและภาพลักษณ์อันดี ทั้งนี้ เพื่อป้องกันและแก้ไขความเข้าใจที่ผิดพลาดเกี่ยวกับการดำเนินงานของรัฐ

เทศบาลตำบลดอนตรอ ในฐานะหน่วยงานภาครัฐภายใต้ระเบียบกฎหมายที่กำหนดจึงมีความจำเป็นที่จะต้องมีการเผยแพร่ข้อมูลข่าวสารต่างๆ เพื่อให้ประชาชนผู้มีส่วนได้เสียสามารถเข้าถึงข้อมูล และรับทราบถึงการดำเนินงานของหน่วยงาน ซึ่งมีหน้าที่ในการบริการสาธารณะแก่ประชาชนในพื้นที่ จึงได้จัดทำโครงการจัดทำวารสารประจำปี เพื่อเผยแพร่และประชาสัมพันธ์การปฏิบัติงานของเทศบาลให้ประชาชนในพื้นที่ได้ทราบ และร่วมให้ข้อเสนอแนะในการทำงานของหน่วยงาน เพื่อให้การทำงานเกิดประสิทธิภาพ ตอบสนองความต้องการของประชาชนอย่างสูงสุด

**วัตถุประสงค์**

1. เพื่อให้สาธารณชนได้ทราบถึงบริการต่างๆ ของเทศบาลที่มีอยู่ อันส่งผลให้เกิดการสนับสนุนและได้รับประโยชน์จากการใช้บริการหน่วยงานนั้นๆ ได้อย่างเต็มที่

2.เพื่อให้ได้รับความเห็นชอบและข้อเสนอแนะต่างๆ จากสาธารณชนในการดำเนินงานของเทศบาลตามสถานการณ์ที่เปลี่ยนแปลง

3. เพื่อสร้างให้เกิดการสนับสนุนจากประชามติ และความร่วมมืออันดีจากสาธารณชน ด้วยการชี้แจงถึงความจำเป็นและความเข้าใจในกฎระเบียบต่างๆ ของหน่วยงานราชการ

**เป้าหมาย**

ประชาชนในพื้นที่ ประชาชนที่สนใจ หน่วยงานราชการต่างๆ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ดำเนินการแต่งตั้งและมอบหมายงานแก่เจ้าหน้าที่ผู้รับผิดชอบทำงาน

2. รวบรวมและการจัดทำเอกสารประชาสัมพันธ์ผลการปฏิบัติงานประจำปี

3. รวบรวมและการจัดทำเอกสารเผยแพร่ความรู้เกี่ยวกับการปฏิบัติงานและกิจกรรมการป้องกันทุจริต

4. มีการติดตามและประเมินผล

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

10,000 บาท ต่อปี

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

ประชาชนในพื้นที่ ประชาชนทั่วไป รวมทั้งหน่วยงานราชการต่างๆ ได้ทราบถึงผลการปฏิบัติงานและสามารถให้คำแนะนำ ข้อเสนอต่างๆ เพื่อเทศบาลตำบลดอนตรอ จะนำไปปฏิบัติให้ถูกต้องและตรงต่อความต้องการของประชาชนต่อไป

**ลำดับที่ 3**

**ชื่อโครงการ :** โครงการประชาสัมพันธ์การจัดชำระภาษี

**หลักการและเหตุผล**

เทศบาลตำบลดอนตรอ อำเภอเฉลิมพระเกียรติ จังหวัดนครศรีธรรมราช เป็นองค์การปกครองส่วนท้องถิ่น ซึ่งมีหน้าที่ในการจัดระบบบริการสาธารณะของรัฐและองค์กรปกครองส่วนท้องถิ่นและระหว่างองค์ปกครองส่วนท้องถิ่นด้วยกันเองให้ชัดเจน รวมถึงการกระจายอำนาจด้านการเงิน การคลัง งบประมาณ และการจัดเก็บรายได้ เป็นนโยบายหลักในการนำไปสู่การพัฒนาขององค์กรปกครองส่วนท้องถิ่น ดังนั้น เพื่อให้ประชาชนเข้าใจและกระตุ้นให้ประชาชนเข้ามาส่วนร่วมในการชำระภาษีต่างๆ รวมทั้งการพัฒนาท้องถิ่นให้สามารถขับเคลื่อนในกระบวนการต่างๆ ให้เกิดประโยชน์ต่อประชาชน ชุมชนในเขตพื้นที่ และตอบสนองความต้องการของประชาชนในด้านการชำระภาษี จึงเป็นเรื่องจำเป็นอย่างยิ่งที่จะมีการประชาสัมพันธ์การจัดเก็บภาษีของเทศบาลตำบลดอนตรอ

ดังนั้น กองคลัง เทศบาลตำบลดอนตรอ จึงได้จัดทำโครงการประชาสัมพันธ์การชำระภาษีของเทศบาลดอนตรอ เพื่อให้ผู้มีหน้าที่เสียภาษีได้รับรู้ช่องทางในการดำเนินการชำระภาษีต่างๆ และยังส่งผลให้เกิดความเข้าใจอันดีความเต็มใจที่จะชำระภาษี และค่าธรรมเนียมต่างๆ ภายในระยะเวลากำหนด

**วัตถุประสงค์**

1. เพื่อให้ประชาชนเกิดความรู้ความเข้าใจในการชำระภาษีมากขึ้น

2. เพื่อให้ประชาชนเข้ามามีส่วนร่วมในการชำระภาษี

3. เพื่อให้ประชาชนได้รับรู้ข่าวสารและระยะเวลาในการชำระภาษี

4. เพื่อให้ประชาชนมีทัศนคติและภาพพจน์ที่ดีต่อเทศบาลตำบลดอนตรอ

**เป้าหมาย**

ประชาชน ผู้ประกอบการค้า สถานบริการต่างๆ ในเขตเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำโครงการเสนอผู้บริหารเพื่อขออนุมัติโครงการ

2. จัดทำประกาศการชำระภาษี

3. ประสานกับสมาชิกสภาเทศบาล ผู้นำชุมชน และกำนัน/ผู้ใหญ่บ้าน ในการประชาสัมพันธ์ให้ผู้ที่อยู่ในข่ายที่ต้องชำระภาษีทราบโดยทั่วถึงกัน

4. จัดทำป้ายประชาสัมพันธ์และแผ่นพับเกี่ยวกับการจัดเก็บภาษี

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

30,000 บาท

**ผู้รับผิดชอบโครงการ**

กองคลัง เทศบาลตำบลดอนตรอ

**ตัวชี้วัด/ผลลัพธ์**

1. ประชาชนได้รับข่าวสารจากเทศบาลตำบลดอนตรอ

2. ทำให้ประชาชนพร้อมใจมาเสียภาษี

3. ประชาชนได้รับความสะดวก รวดเร็วในการขอรับบริการ

4. สามารถลดการค้างชำระภาษี หรือลูกหนี้ภาษีที่มีอยู่จำนวนมาก

5. ทำให้ประชาชนเกิดทัศนคติที่ดีต่อเทศบาลตำบลดอนตรอมากขึ้น

6. ทำให้เกิดความสัมพันธ์อันดีระหว่างเทศบาลตำบลดอนตรอกับประชาชน

**3.2 การรับฟังความคิดเห็นการรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่มีผลกระทบต่อความเป็นอยู่ และสุขอนามัยของประชาชนในท้องถิ่น**

**รายละเอียดโครงการ/กิจกรรม/มาตรการ 3.2.1 (1)**

**ลำดับที่ 1**

**ชื่อโครงการ :** โครงการส่งเสริมและสนับสนุนการจัดเวทีประชาคม จัดทำแผนชุมชน และการจัดแผนพัฒนาท้องถิ่น

**หลักการและเหตุผล**

แผนชุมชนเป็นแนวทางในการพัฒนาของชุมชนที่เกิดจากคนในชุมชนร่วมกันทำขึ้นมา ซึ่งเป็นแผนที่มุ่งเน้นส่งเสริมประชาชนให้เกิดกระบวนการเรียนรู้ร่วมกัน รับรู้และตระหนักถึงสภาพปัญหา ความต้องการของตนเอง ร่วมกันคิดหาทางแก้ไขปัญหาด้วยกันบนพื้นฐานการพึ่งพาตนเอง ลดการพึ่งพาภายนอกโดยใช้ทรัพยากรหรือศักยภาพทางภูมิปัญญา วิถีชีวิต วัฒนธรรม สิ่งแวดล้อมที่มีอยู่ ในแผนยุทธศาสตร์การพัฒนาและแผนพัฒนาท้องถิ่น

การจัดทำแผนยุทธศาสตร์การพัฒนาขององค์กรปกครองส่วนท้องถิ่น เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางการพัฒนาขององค์กรปกครองส่วนท้องถิ่น ซึ่งแสดงถึงวิสัยทัศน์ พันธ์กิจและจุดมุ่งหมายเพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ และนโยบายในการพัฒนาท้องถิ่น การวางแผนยุทธศาสตร์การพัฒนาขององค์กรการปกครองส่วนท้องถิ่น จึงเป็นกระบวนการการกำหนดทิศทางในอนาคตขององค์กรปกครองส่วนท้องถิ่น โดยกำหนดสภาพการณ์ที่ต้องการบรรลุและแนวทางในการบรรลุบนพื้นฐานของการรวบรวมและวิเคราะห์ข้อมูลอย่างรอบด้านและเป็นระบบ ซึ่งมีความต่อเนื่องครอบคลุมระยะเวลาห้าปี โดยมีเป้าหมายและตัวชี้วัดของความสำเร็จ

การจัดทำแผนพัฒนาท้องถิ่น ตาม ข้อ 10 (2) วรรคสอง ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2549 และที่แก้ไขเพิ่มเติมจนถึงปัจจุบัน กำหนดให้เทศบาลนำปัญหา ความต้องการ จากแผนพัฒนาหมู่บ้านหรือชุมชนที่เกิดศักยภาพของชุมชนที่จะดำเนินการเองได้ มาบรรจุในแผนพัฒนา ประกอบกับ ข้อ 17 (1) กำหนดให้คณะกรรมการพัฒนาท้องถิ่นจัดประชุมประชาคมท้องถิ่น ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนาและประเด็นที่เกี่ยวข้อง ตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่ เพื่อนำมากำหนดแนวทางการจัดทำแผนพัฒนาท้องถิ่นสี่ปี โดยนำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาประกอบการพิจารณาจัดทำแผนสี่ปี

จากความเชื่อโยงเกี่ยวเนื่องกันของแผนพัฒนาท้องถิ่น และแผนชุมชน จึงจำเป็นต้องสร้างกระบวนการเรียนรู้และกำหนดรอบการจัดทำให้เป็นไปในทิศทางเดียวกัน และต่อเนื่องกันเพื่อให้เกิดการพัฒนาที่สัมฤทธิ์ผล ลดการซ้ำซ้อนของโครงการ เกิดการบูรณาการทางความคิด การปฏิบัติงานร่วมกันระหว่างองค์กรปกครองส่วนท้องถิ่นกับชุมชนในพื้นที่

นอกจากนี้ ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 หมวด 2 การกำหนดอำนาจและหน้าที่ในการจัดระบบการบริการสาธารณะ มาตรา 16 บัญญัติให้เทศบาลตำบลดอนตรอ และองค์กรบริหารส่วนตำบล มีอำนาจและหน้าที่ในการจัดระบบการบริการสาธารณะ เพื่อประโยชน์ของประชาชนในท้องถิ่นตนเอง การจัดทำแผนพัฒนาท้องถิ่นของตนเอง ดังนั้น เพื่อให้เป็นไปตามระเบียบกฎหมายดังกล่าวข้างต้น เทศบาลตำบลดอนตรอ จึงดำเนินการจัดทำโครงการส่งเสริมและสนับสนุนการจัดเวทีประชาคม จัดทำแผนชุมชนและการจัดทำแผนพัฒนาท้องถิ่น เพื่อรับฟังข้อมูล ข้อคิดเห็น ข้อเสนอแนะ หรือแสวงหาการตัดสินใจจารกประชาชน เพื่อดำเนินการตามภารกิจอันเป็นที่ในการจัดระบบบริการสาธารณะต่างๆ ของเทศบาลตำบลดอนตรอ เพื่อสามารถนำไปจัดทำแผนพัฒนาท้องถิ่นสี่ปีได้อย่างมีประสิทธิภาพ

**วัตถุประสงค์**

1. เพื่อสร้างกระบวนการเรียนรู้ของชุมชนในการจัดการ การพัฒนาและแก้ไขปัญหาชุมชนจนนำไปสู้การบูรณาการการพัฒนา

2. เพื่อให้มีแผนพัฒนาท้องถิ่นสี่ปี ไว้ใช้เป็นเครื่องมือในการบริหารงานได้อย่างมีประสิทธิภาพ ประสิทธิผล มีทิศทาง เป้าหมายที่ชัดเจน และถูกต้องเป็นไปตามระเบียบและกฎหมาย

3. เพื่อให้มีแผนพัฒนาท้องถิ่นสี่ปี มีความต่อเนื่องกันและเชื่อมโยงสอดคล้องการพัฒนา ไปทิศทางเดียวกัน ลดการซ้ำซ้อนของโครงการ มีการบูรณาการประสานความคิด การปฏิบัติบนฐานข้อมูลร่วมกัน

4. เพื่อสร้างกระบวนการมีส่วนร่วมทางความคิด ร่วมดำเนินการในการแก้ไขปัญหาของประชาชนจนนำไปสู้สังคมที่เข้มแข็ง

**เป้าหมาย**

ประชาชนในเขตเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ศึกษารายละเอียด การจัดทำโครงการฯ ประชุมคณะผู้บริหาร และหัวหน้าส่วนราชการ เพื่อกำหนดวัน เวลา สถานที่ และตั้งคณะทำงาน เพื่อมอบหมายหน้าที่ความรับผิดชอบตามโครงการฯ

2. จัดทำประกาศ การดำเนินโครงการฯ ให้ประชาชนทั่วไปรับทราบ

3. เขียนโครงการนำเสนอตามลำดับชั้น เพื่อของอนุมัติดำเนินการกิจกรรมตามโครงการฯ

4. จัดทำประชุมประชาคมท้องถิ่นตามกำหนดการ โดยแจ้งในที่ประชุมประชาคมได้รับทราบถึงวิสัยทัศน์ กรอบยุทธศาสตร์ และแนวทางการพัฒนาในด้านต่างๆ ของเทศบาลตำบลดอนตรอ และเปิดโอกาสให้ประชาชนได้แสดงความคิดเห็น เสนอแนะสภาพปัญหา ความต้องการ ตลอดจนโครงการการพัฒนาในแผนชุมชนที่เกิดศักยภาพ และลงมติเห็นชอบ เพื่อพิจารณาบรรจุลงในแผนพัฒนาท้องถิ่นสี่ปี

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

30,000 บาท ต่อปี

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. ทุกชุมชนสามารถจัดทำแผนชุมชนของตนเองได้อย่างถูกต้อง มีคุณภาพ สามารถนำไปใช้เป็นเครื่องมือแนวทางการพัฒนาชุมชนอย่างมีทิศทาง เป้าหมายสอดคล้องกับความต้องการและช่วยแก้ไขปัญหาความเดือดร้อนของชุมชนได้อย่างมีประสิทธิภาพ

2. ชุมชนมีแผนชุมชนที่ใช้เป็นเครื่องมือบริหารจัดการภายในชุมชน และประสานงานด้านงบประมาณกับองค์กรปกครองส่วนท้องถิ่น หน่วยงานเอกชน ตลอดจนหน่วยงานราชการต่างๆ

3. เทศบาลตำบลดอนตรอมีแผนพัฒนาสี่ปี ใช้เป็นแนวทางการบริหารงานอย่างมีประสิทธิภาพประสิทธิผลมีทิศทางเป้าหมายที่ชัดเจน

4. กรอบแนวทางการพัฒนาระหว่างชุมชนและเทศบาล มีความสอดคล้องประสานเป็นไปในทิศทางเดียวกัน ลดความซ้ำซ้อนของโครงการพัฒนา

**ลำดับที่ 2**

**ชื่อโครงการ :** กิจกรรมการดำเนินศูนย์รับเรื่องราวร้องทุกข์เทศบาลตำบลดอนตรอ

**หลักการและเหตุผล**

เทศบาลตำบลดอนตรอ เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน เทศบาลตำบลดอนตรอ จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ

**วัตถุประสงค์**

1. เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

2. เพื่ออำนวยความสะดวกแก่ประชาชนที่มาติดต่อราชการ ณ สำนักงานเทศบาลตำบลดอนตรอ

3. เพื่อเสริมสร้างความสัมพันธ์อันดีระหว่างบุลากรของเทศบาลกับประชาชนในพื้นที่

**เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและ มีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**พื้นที่ดำเนินการ**

เขตพื้นที่เทศบาลตำบลดอนตรอ

**วิธีดำเนินการ**

1. จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

2. เผยแพร่ประชาพันธ์ให้ประชาชนทราบช่องทางในการร้องทุกข์/ร้องทุกข์

3. นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

4. แจ้งผลการปฏิบัติงานให้ผู้ร้องทราบ

**ระยะเวลาดำเนินงาน**

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้

1. สำนักงานเทศบาลตำบลดอนตรอ

2. ทางโทรศัพท์หมายเลข 075-772754

3. ทางเว็บไซต์ [www.dontro.go.th](http://www.dontro.go.th)

4. ทางไปรษณีย์

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. มีสถิติจำนวนเรื่องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานของเทศบาลตำบลดอนตรอ

2. สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

3. แจ้งผลการดำเนินการให้ผู้ร้องเรียนทราบภายใน 15 วัน

**3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**รายละเอียดโครงการ/กิจกรรม/มาตรการ 3.2.2 (1)**

**ลำดับที่ 1**

**ชื่อโครงการ :** มาตรการกำหนดขั้นตอน/กระบวนการเรื่องร้องเรียน

**หลักการและเหตุผล**

เทศบาลตำบลดอนตรอ เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

การแสดงความคิดเห็นของประชาชน เป็นกลไกหนึ่งในการนำมาพัฒนาปรับปรุงบริการให้ดียิ่งขึ้น รวมทั้งเป็นช่องทางที่เปิดให้ประชาชนได้มีส่วนร่วม และได้รับบริการที่มีความเท่าเทียมและโปร่งใส

ดังนั้น เพื่อให้การดำเนินงานด้านบริการ เป็นเป็นไปอย่างต่อเนื่องเป็นการอำนวยความสะดวกและตอบสนองความต้องการของประชาชน เทศบาลตำบลดอนตรอจึงมีการจัดตั้งศูนย์รับเรื่องราวร้องทุกข์เพื่อไว้สำหรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ

**วัตถุประสงค์**

1. เพื่อเป็นช่องทางในการรับเรื่องร้องเรียน หรือรับความคิดเห็น ข้อเสนอแนะจากประชาชน

2. เพื่อให้ประชาชนได้ทราบขั้นตอน และกระบวนการในการร้องเรียน

**เป้าหมาย**

มีช่องทางและกำหนดขั้นตอนกระบวนการในการร้องเรียน

**พื้นที่ดำเนินการ**

เขตพื้นที่เทศบาลตำบลดอนตรอ

**วิธีดำเนินการ**

จัดทำขั้นตอนกระบวนการ และช่องทางในการรับเรื่องร้องเรียนจากประชาชน ได้แก่

- กล่องรับความคิดเห็นติดตั้งไว้ ณ บริเวณหน้าสำนักงานเทศบาลตำบลดอนตรอ

- ผ่าเว็บไซต์เทศบาลตำบลดอนตรอ

- ผ่าน Facebook เทศบาลตำบลดอนตรอ

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

ประชาชนได้รับทราบขั้นตอน กระบวนการ และแสดงความคิดเห็นผ่านช่องทางในการรับเรื่องร้องเรียน

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**รายละเอียดโครงการ/กิจกรรม/มาตรการ 3.2.3 (1)**

**ลำดับที่ 1**

**ชื่อโครงการ :** กิจกรรมรายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ

**หลักการและเหตุผล**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนการร้องเรียนร้องทุกข์เสร็จแล้วให้แจ้งผู้รับทราบโดยเร็วไม่เกิน 15 วัน

**วัตถุประสงค์**

1. เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

2. เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3 เพื่อให้ผู้ร้องได้รับทราบขั้นตอนของการดำเนินการร้องเรียนร้องทุกข์และส่งเสริมภาคประชาชนร่วมตรวจการดำเนินงานของทางราชการ

**เป้าหมาย**

ผู้ร้องเรียนร้องทุกข์ทุกราย

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

ตรวจสอบข้อเท็จจริงแล้วเสร็จผู้ร้องโดยเร็วไม่เกิน 15 วันทำการ

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

2. ใช้เป็นแนวทางปฏิบัติงานด้านการร้องเรียนร้องทุกข์

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**รายละเอียดโครงการ/กิจกรรม/มาตรการ 3.3.1 (1)**

**ลำดับที่ 1**

**ชื่อโครงการ :** มาตรการแต่งตั้งคณะกรรมการสนับสนุนการจัดทำแผนพัฒนาเทศบาลตำบลดอนตรอ

**หลักการและเหตุผล**

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และแก้ไขเพิ่มเติมจนถึงปัจจุบัน หมวด 1 องค์กรจัดทำแผนพัฒนา ข้อ 7(2) และข้อ 9 กำหนดให้มีองค์กรจัดทำแผนพัฒนาขององค์กรปกครองส่วนท้องถิ่นในรูปแบบของคณะกรรมการ

ดังนั้น เพื่อให้เทศบาลตำบลดอนตรอในฐานะองค์กรปกครองส่วนท้องถิ่นรูปแบบเทศบาล มีองค์กรในการจัดทำแผนพัฒนาตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมจนถึงปัจจุบัน เทศบาลตำบลดอนตรอ โดยสำนักปลัดเทศบาลตำบลดอนตรอ จึงแต่งตั้งคณะกรรมการสนับสนุนการจัดทำแผนพัฒนาเทศบาลตำบลดอนตรอขึ้น

**วัตถุประสงค์**

เพื่อส่งเสริมให้บุคลากรของเทศบาลและตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนยุทธศาสตร์การพัฒนาเทศบาลตำบลดอนตรอและแผนพัฒนาสี่ปีเทศบาลตำบล ดอนตรอให้สอดคล้องกับประเด็นหลักการพัฒนาที่ประชาคมเทศบาลฯ และคณะกรรมการพัฒนาเทศบาลตำบลดอนตรอกำหนดด้วยความถูกต้องโปร่งใส และสุจริต

**เป้าหมาย**

คณะกรรมการสนับสนุนการจัดทำแผนพัฒนาเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดประชุมคณะกรรมการชุมชน เพื่อคัดเลือกผู้แทนประชาคมเทศบาล

2. ออกคำสั่งแต่งตั้งคณะกรรมการสนับสนุนการจัดทำแผนพัฒนาเทศบาลตำบลดอนตรอ

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

เทศบาลตำบลดอนตรอมีคณะกรรมการสนับสนุนการจัดแผนพัฒนาเทศบาลตำบลดอนตรอ เพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาเทศบาลตำบลดอนตรอ และร่างแผนพัฒนาสี่ปีเทศบาลตำบลดอนตรอ เพื่อใช้เป็นแผนพัฒนาในการพัฒนาเทศบาลตำบลดอนตรอ ความต้องการของประชาชนและชุมชนในเขตเทศบาลตำบลดอนตรอ ด้วยความถูกต้อง โปร่งใส สุจริต และให้ความสำคัญในการต่อต้านการทุจริต

**ลำดับที่ 2**

**ชื่อโครงการ :** กิจกรรมประชุมประชาคมชุมชนและประชาคมตำบลประจำปี

**หลักการและเหตุผล**

กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงทราบถึงความสำคัญของการกระจายอำนาจและมีส่วนร่วมของประชาชนต่อการกระจายอำนาจ เทศบาลตำบลดอนตรอ จึงได้จัดทำระชาชนและประชาคมตำบลดอนตรอขึ้น เพื่อให้ประชาชนมีความรู้ความเข้าใจ และตระหนักถึงความสำคัญของการกระจายอำนาจการมีส่วนร่วมของประชาชนต่อการพัฒนาท้องถิ่นตนเอง

**วัตถุประสงค์**

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงาน อีกทางหนึ่งด้วย

**เป้าหมาย**

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยใหญ่บ้าน สารวัตรกำนัน ผู้นำชุมชนแพทย์ประจำตำบล ประธานชุมชน อาสาสมัครสาธารณสุข สมาชิกสภาเทศบาล กลุ่มอาชีพต่างๆ ตลอดจนประชาชนทั่วไป จำนวนไม่น้อยกว่า 400 คน

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ติดต่อ ประสานงานกับเจ้าของสถานที่

2. แต่งตั้งคณะทำงาน

3. วางแผนกำหนด วัน เวลา สถานที่ การฝึกอบรม พร้อมกำหนดตารางการฝึกอบรม

4. เสนอโครงการ

5. ดำเนินโครงการตามวัน เวลา ที่กำหนด

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

งานวิเคราะห์นโยบายและแผน สำนักปลัดเทศบาลตำบลดอนตรอ

**ตัวชี้วัด/ผลลัพธ์**

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของการกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

**ลำดับที่ 3**

**ชื่อโครงการ :** กิจกรรมการส่งเสริมและสนับสนุนการจัดทำแผนชุมชน

**หลักการและเหตุผล**

การพัฒนาและสร้างการเรียนรู้ เพื่อมุ่งเน้นยกระดับการมีส่วนร่วมของประชาชน ในการพัฒนาท้องถิ่นเป็นสำคัญจึงควรให้คณะกรรมการชุมชนซึ่งถือว่าเป็นประชาชนกลุ่มหนึ่งในชุมชน สร้างแผนชุมชนขึ้นมาด้วยตนเอง ดังความหมายของแผนแม่บทชุมชนที่ว่า “แผนชุมชนเป็นการทำงานเพื่อต้องการให้ชุมชนสามารถบริหารจัดการเอง กำหนดทิศทางของตนเอง” การสร้างภูมิคุ้มกัน ป้องกันเงื่อนไขจากภายนอกเข้าไปทำให้ชุมชนเปลี่ยนแนวคิดวัฒนธรรมดั้งเดิม และวิ่งตามกระแสเงิน ทำให้ชุมชนได้รับการเรียนรู้ รู้จักชุมชนของตนเองสามารถค้นหาทรัพยากรและศักยภาพของตนเอง ตลอดจนการทำโครงการแก้ไขปัญหาในอนาคตได้ และการประสานกับหน่วยงานทุกภาคส่วน เพื่อให้เกิดความร่วมมือเป็นพลังสำคัญในการแก้ไขปัญหาที่ตอบสนองความต้องการของชุมชน ในปัจจุบันและป้องกันปัญหาที่เกิดขึ้นในอนาคตได้

**วัตถุประสงค์**

เพื่อให้คนในชุมชนได้แลกเปลี่ยนเรียนรู้ร่วมกันได้เห็นข้อเด่น ข้อดี โอกาสและข้อจำกัดของชุมชนในการพัฒนาอย่างมีเป้าหมายมีช่องทางในการแก้ไขปัญหาของชุมชนได้อย่างหมาะสมและครอบคลุมสามารถกำหนดกิจกรรมที่ตอบสนองความต้องการของชุมชนได้คิดเป็นและกล้าที่ตัดสินใจด้วยตนเองได้

**เป้าหมาย**

ทุกชุมชนในเขตเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ประชุมผู้บริหาร กำนันผู้ใหญ่บ้าน เจ้าหน้าที่ที่เกี่ยวข้องเพื่อวางแผนการดำเนินงาน

2. ประชาสัมพันธ์โครงการพร้อมให้ความรู้แก่ประชาชนในพื้นที่ โดยใช้หอกระจายข่าวและเสียงตามสายในหมู่บ้าน

3. ดำเนินการจัดทำแผนชุมชนของทุกหมู่บ้านตามกำหนดการ

4. ส่งแผนชุมชนให้หน่วยงานที่เกี่ยวข้อง

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

กองสวัสดิการสังคม สำนักปลัดเทศบาลตำบลดอนตรอ

**ตัวชี้วัด/ผลลัพธ์**

ชุมชนสามารถวางแผนจัดการกับทรัพยากรหรือทุนในชุมชน ทั้งทุนบุคคลและทุนสังคมที่มีได้อย่างเหมาะสมสอดคล้องกับกับสภาพชุมชนคนในชุมชนได้รับประโยชน์ร่วมกันอย่างทั่วถึงและเท่าเทียมความร่วมมือกันของคนในชุมชน**ได้**รับผลประโยชน์ร่วมกันอย่างทั่วถึงและเท่าเทียมความร่วมมือกันของคนในชุมชนจะก่อให้เกิดทัศนคติที่ดี เอื้ออาทรต่อกันได้ รวมทั้งปลูกฝังทัศนคติ ค่านิยมที่ดีให้กับลูกหลานสามารถหาแนวร่วมในการทำงานเพื่อพัฒนาชุมชนท้องถิ่นของตนเองได้

**3.3.2 ดำเนินการให้ประชาชนมีส่วนร่วมในการจัดหาพัสดุ**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** มาตรการแต่งตั้งตัวแทนชุมชนเข้าร่วมเป็นคณะกรรมการตรวจรับงานจ้าง

**หลักการและเหตุผล**

ตามที่เทศบาลตำบลดอนตรอ ได้ดำเนินการตามเทศบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (คณะกรรมการชุมชน) ให้มีส่วนร่วมอย่างแข็งขันกับมาตรการการป้องกันการทุจริตในเทศบาลตำบลดอนตรอ

**วัตถุประสงค์**

เพื่อเป็นกลไกภาคประชาชน ในการมีส่วนร่วมกับเทศบาลตำบลดอนตรออย่างแข็งขัน สำหรับการทำงานของเทศบาลตำบลดอนตรอได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน ให้มีส่วนร่วมอย่างแข็งขัน กับมาตรการการป้องกันการทุจริตในองค์การบริหารส่วนตำบลนั่นคือได้ทำหน้าที่อย่างถูกต้อง

**เป้าหมาย**

ตัวแทนคณะกรรมการชุมชน จำนวน 8 ชุมชน

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ส่งเสริมกลไกภาคประชาชน ให้มีส่วนร่วมกับเทศบาลตำบลดอนตรออย่างแข็งขันสำหรับการทำงานของเทศบาลตำบลดอนตรอได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนคณะกรรมการชุมชน) ต้องไปมีส่วนเกี่ยวข้องกับเทศบาลตำบลดอนตรอในหลายๆ ส่วน เช่น ให้ตัวแทนคณะกรรมการชุมชนส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นกรรมการพิจารณาผลการประกวดราคาเป็นคณะกรรมการตรวจรับพัสดุเป็นกรรมการตรวจการจ้างฯลฯ

2. มีการฝึกอบรมตัวแทนคณะกรรมการการชุมชนให้มีความรู้ความเข้าใจเรื่องระเบียบฯ ว่าด้วยการพัสดุ เพื่อเรียนรู้ทำความเข้าใจระเบียบต่างๆ จะได้ปฏิบัติได้อย่างถูกต้อง

**ระยะเวลาดำเนินงาน**

ดำเนินการทุกปีงบประมาณ

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

กองคลัง เทศบาลตำบลดอนตรอ

**ตัวชี้วัด/ผลลัพธ์**

1. ภาคประชาชนมีส่วนร่วมในการดำเนินงานและตรวจสอบการดำเนินงานของเทศบาลตำบลดอนตรอ

2. ภาคประชาชนทราบและตระหนักถึงสิทธิ์ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

**3.3.3 ดำเนินการให้ประชาชนมีส่วนร่วมตรวจสอบ และประเมนผลการปฏิบัติงาน**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมการประเมินผลการปฏิบัติราชการของเทศบาลตำบลดอนตรอ

**หลักการและเหตุผล**

ด้วยกรมส่งเสริมการปกครองส่วนท้องถิ่นกำหนดให้เทศบาลในฐานะองค์กรปกครองส่วนท้องถิ่นต้องดำเนินการประเมินผลการปฏิบัตราชการ ซึ่งเป็นกระบวนการวัดผลการบริหารและปฏิบัติราชการของเทศบาลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการของเทศบาล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ของเทศบาลต่อไป

ดังนั้น อาศัยอำนาจตามความในมาตรา 9(3) และมาตรา 45 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 เทศบาลตำบลดอนตรอ จึงได้จัดทำกิจกรรมการปฏิบัติราชการของเทศบาลตำบลดอนตรอขึ้น

เพื่อให้การประเมินผลการปฏิบัติราชการของเทศบาลตำบลดอนตรอ มีการขับเคลื่อนอย่างเป็นรูปธรรม ซึ่งจะส่งเสริมให้เทศบาลมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุดของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

**วัตถุประสงค์**

1. เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติการ

2. เพื่อให้เกิดกระบวนการมีการมีส่วนร่วมของภาคประชาชนในการตรวจสอบการปฏิบัติราชการของเทศบาลตำบลดอนตรอ และเป็นการเฝ้าระวังการทุจริตในการบริหารจัดการตามภารกิจของเทศบาลตำบลดอนตรอ

3. เพื่อดำเนินงานให้เป็นไปตามนโยบายของผู้บริหารท้องถิ่นเทศบาลตำบลดอนตรอ

**เป้าหมาย**

คณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ประสานกับหน่วยราชการและหน่วยงานที่เกี่ยวข้องและรวบรวมข้อมูล

2. จัดทำโครงการและขออนุมัติโครงการ

3. จัดทำประกาศประชาสัมพันธ์การดำเนินโครงการ

4. จัดทำคำสั่งแต่งตั้งคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลดอนตรอ จำนวน 7 คน ประกอบด้วย

1. ผู้แทนชุมชนองค์กรภาคประชาชน ภาคเอกชน 2 คน

2. ผู้แทนสมาชิกสภาเทศบาล 2 คน

3. ผู้ทรงคุณวุฒิ 2 คน

4. ปลัดเทศบาล เป็นกรรมการและเลขนุการ

5. หัวหน้าสำนักปลัด เป็นผู้ช่วยเลขานุการ

ให้คณะกรรมการฯ ดำเนินการดังนี้

1. ประเมินผลการปฏิบัติราชการของเทศบาลตำบลดอนตรอ ตามหลักเกณฑ์และวิธีการบริหารกิจการบ้านเมืองที่ดี

2. ประเมินผลการปฏิบัติราชการของเทศบาลตำบลดอนตรอ ปีละ 2 ครั้ง เป็นอย่างน้อยแล้วเสนอผลการประเมินให้เทศบาลตำบลดอนตรอทราบ เพื่อนำผลที่ได้จากการประเมินมาใช้ในการปรับปรุแก้ไข ส่งเสริมพัฒนา ขยายหรือยุติการดำเนินภารกิจต่างๆ ของเทศบาลตำบลดอนตรอ

3. จัดทำแบบประเมินผลและแบบรายงานผลการปฏิบัติการปฏิบัติราชการของเทศบาลตำบลดอนตรอ สำหรับผลการปฏิบัติราชการประจำปี

4.ดำเนินการเรื่องอื่นๆ ตามที่เทศบาลตำบลดอนตรอมอบหมาย

5. ประชุมคณะกรรมการ/คณะทำงานและเจ้าหน้าที่ผู้หญิงผิดชอบการประเมินผลการปฏิบัติราชการ

6. การจัดทำแผนการดำเนินงาน

7. การดำเนินโครงการให้เป็นไปตามแผนการดำเนินงาน

8. จัดทำแบบสอบถามวัดความพึงพอใจในการปฏิบัติราชการของหน่วยงานต่างๆของเทศบาลตำบลดอนตรอพร้อมตัวชี้วัด

9. การติดตามและประเมินผล

10 การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

ผลการปฏิบัติราชการของเทศบาลดีขึ้นเมื่อเปรียบเทียบกับปีที่ผ่านมา

**ลำดับที่ 2**

**ชื่อโครงการ :** มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีของเทศบาลตำบลดอนตรอ

**หลักการและเหตุผล**

ตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และ หมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546

1. การบริหารราชการเพื่อให้เกิดผลสัมฤทธิ์ต่อภารกิจของรัฐ

2. การบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ

3. การปรับปรุงภารกิจขององค์กรปกครองส่วนท้องถิ่น

4. การประเมินผลการปฏิบัติราชการ

ดังนั้น เพื่อเพิ่มประสิทธิภาพในการบริหารงานของเทศบาลตำบลดอนตรอให้เกิดความโปร่งใส ตรวจสอบได้เสริมสร้างบทบาทของประชาชน เข้ามามีส่วนร่วมกับประชาชน/ตำบล/ชุมชน/หมู่บ้าน และเพื่อให้สอดคล้องกับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546

**วัตถุประสงค์**

1. เพื่อเพิ่มประสิทธิภาพในการบริหารงานองค์การบริหารส่วนตำบล ให้เกิดความโปร่งใส ตรวจสอบได้ เสริมสร้างบทบาทของประชาชน

2. เพื่อเปิดโอกาสให้ประชาชนเข้ามามีส่วนร่วมและแสดงความคิดเห็นในการบริหารงานของเทศบทตำบลดอนตรอ

**เป้าหมาย**

ผู้แทนชุมชน ผู้แทนสภาท้องถิ่น ผู้ทรงคุณวุฒิ ผู้แทนพนักงานเทศบาล

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำคำสั่งแต่งตั้งคณะกรรมการ

2. ประเมินผลการปฏิบัติราชการ ในเทศบาลตำบลดอนตรอตามหลักเกณฑ์และวิธีการบริหารกิจการบ้านเมืองที่ดี

3. รายงานผลการพิจารณาให้ผู้บริหารทราบ ตามหลักเกณฑ์ฯ กำหนด

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

เป็นการเปิดโอกาสให้ประชาชนได้เข้ามาร่วมในการตัดสินใจในการบริหารงานเทศบาลตำบลดอนตรอ หรือโครงการที่มีผลกระทบต่อความเป็นอยู่ของประชาชนทำให้เทศบาลตำบลดอนตรอมีความโปร่งใส ตรวจสอบได้